alexandrainst/scandi-wiki huggingface dataset:
Johan Oscar Smith

Johan Oscar Smith (født 11. oktober 1871 i Fredrikstad, død 1. mai 1943 i Horten) var en norsk lekpredikant og frikirkeleder, kjent som grunnleggeren av den frikirkelige menigheten Brunstad Christian Church (også kjent som «Smiths venner»).

Liv og virke
Johan Oscar Smith ble født i Fredrikstad i 1871 og vokste opp i et kristent hjem. Etter å ha seilt i koffardifart som ungdom, flyttet han til Horten, hvor han begynte på Sjømilitære Korps som 17-åring. Han oppnådde graden overkanonér, og tjenestegjorde i den norske Marinen i nesten 40 år. 26 år gammel, i 1898, omvendte han seg til Gud ombord på monitoren «Thor» og kom frem til den forståelsen som er grunnlaget for Brunstad Christian Church doktrine i dag. Senere dannet han en menighet, blant annet sammen med sin bror Aksel Smith, som da var tannlege, og Elias Aslaksen. Aslaksen ble den ledende skikkelsen i menigheten etter Johan Oscar Smiths død i 1943.

Bibliografi 
 Johan Oscar Smiths etterlatte brev – en samling av brev skrevet av Johan O. Smith. Skjulte Skatters Forlag. ISBN 82-992592-1-5
 Efeserbrevet og Ruts bok , Skjulte Skatters Forlag. ISBN 82-913051-5-3
 Stykker og referater av Johan O. Smith : fra Skjulte skatter 1912-1982, Skjulte Skatters Forlag. ISBN 82-913053-6-6 (Bind 1) & ISBN 82-913053-5-8 (Bind 2)

Litteratur 
 Seilas mot Himmelens Kyst – biografi om Johan O. Smith skrevet av Kjell Arne Bratli. Skjulte Skatters Forlag ISBN 82-91305-32-3

Eksterne lenker 
 Biografisk fremstilling over Johan Oscar Smith skrevet av Kjell Arne Bratli
 Interaktiv dokumentar om Johan Oscar Smith  på www.brunstad.org

Stiftere av kristne trosretninger
Norske pastorer og predikanter i Brunstad Christian Church
Norske oppbyggelsesforfattere
Personer fra Fredrikstad kommune
Fødsler i 1871
Dødsfall i 1943
Norske salmediktere
Joseph Mac Rory

Joseph Mac Rory (født 19. mars 1861 i Ballygowley ved Armagh i Irland, død 13. oktober 1945 i Armagh i Nord-Irland) var en av den katolske kirkes kardinaler. Han var erkebiskop av Armagh 1928–1945.

Han ble kreert til kardinal i 1929 av pave Pius XI, med San Giovanni a Porta Latina som tittelkirke.

Han deltok ved konklavet 1939 som valgte pave Pius XII.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santorio (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Carlo Boschi (1715-1788) *1760
 Kardinal Bartolomeo Pacca (1756-1844) *1786
 Pave Gregor XVI (1765-1846) *1831
 Kardinal Castruccio Castracane degli Antelminelli (1779-1852) *1844
 Kardinal Paul Cullen (1803-1878) *1850
 Erkebiskop Joseph Dixon (1806-1866) * 1852
 Erkebiskop Daniel McGettigan (1815-1887) *1856
 Kardinal Michael Logue (1840-1924) *1879
 Kardinal Joseph MacRory (1861-1945) *1915

Referanser

Eksterne lenker 
 Biografi på The Cardinals of the Holy Roman Church

Irske kardinaler
Nordirske kardinaler
Irske katolske biskoper
Nordirske katolske biskoper
Linjen Rebiba
Personer fra Mid Ulster
Sørlandschips

Sørlandschips er et norskprodusert potetgullmerke. Produksjonsanlegget ligger i Songdalen i Kristiansand kommune i Agder. Potetene leveres oftest fra gårder på Sør- eller Østlandet eller Danmark. Sørlandschips eies av  Scandza AS.

Historie

På chipsposen står det en oppdiktet historie om opphavet til chipsen. Den egentlige bakgrunnen for etableringen av foretaket er at Rune Iversen (medeier og styreformann) bodde i Canada på 1980- og begynnelsen av 1990-tallet, der han fikk smaken på den canadiske chipsen Miss Vickie's. Iversens venn Terje Marcussen var på besøk og satte Iversen i kontakt med Bill Kerr, som hadde grunnlagt foretaket bak Miss Vickie's. Kerr hjalp deretter til med å starte opp Sørlandschips i Norge.

I 1998 fusjonerte Sørlandschips og distributøren Charles Pettersen. I 2005 ble bedriften solgt til det sveitsiske selskapet Valora Holding AG. I 2008 ble bedriften solgt til et Scandza, et nyoppstartet norskeid merkevareselskap.

Sørlandschips har i 2020 en markedsandel på over 30 % av det totale chipsmarkedet i Norge.

Sjokolade og nøtter

Sørlandchips lanserte i 2019 sin egen melkesjokoladeplate med Sørlandschips. Våren 2020 lanserte foretaket en ny sjokoladeplate, som inneholdt peanøtter i tillegg til Sørlandschips. Høsten 2020 lanserte de en sjokolade med sprø maiskorn i stedet for Sørlandschips. Sørlandchips har også begynt med salg av nøtter.

Referanser

Eksterne lenker
 

Snacks
Norske næringsmiddelprodusenter
Næringsliv i Agder
Næringsliv i Kristiansand
Boulos Boutros Meouchi

Boulos Boutros Meouchi (fornavnet tilsvarer norsk Paul Peter, ofte gjengitt med fransk Pierre-Paul; født 1. april 1894 i Jezzine i Libanon, død 11. januar 1975 i Beirut) var en av den katolske kirkes kardinaler. Han var den maronittisk-katolske kirkes patriark av Antiokia 1955–1985.

Han deltok under Annet Vatikankonsil 1962–1965. 

Han ble kreert til kardinal i 1965 av pave Paul VI.

Episkopalgenealogi
Hans episkopalgenealogi er:

 Patriark Youhanna Bawwab el-Safrawi (?- 1656) 
 Patriark Georges Rizqallah Beseb'ely (1595-1670) *bispeviet 1656
 Patriark Estephan Douaihi (1630-1704) *1668
 Patriark Jacob IV Awad (1698-1733) *1698
 Patriark Siméon VII Awad (1683-1756) *1716
 Patriark Joseph VI Estephan (1729-1793) *1754
 Patriark Yuhanna El-Helou (Dolce) (1786-1823) *1786
 Patriark Youssef Boutros Hobaish (Habaisci) (1787-1845) *1820
 Patriark Boulos Boutros Mass'ad (Massaad) (1806-1890) *1841
 Patriark Elias Pierre Hoyek (Hoayek) (1843-1931) *1889
 Patriark Antonio Pierre Arida (1863-1955) *1908
 Patriark Pierre-Paul Méouchi (1894-1975) *1934
Linjen Bawwab el-Safrawi (maronittisk antiokensk-katolsk)

Referanser 

Maronittiske patriarker av Antiokia
Libanesiske kardinaler
Deltakere på Andre Vatikankonsil
Personer fra Jezzine
Michael Logue

Michael Logue  (født 1. oktober 1840 i Duringings, Kilmacrennan i Irland, død 19. november 1924 i Armagh) var en av den katolske kirkes kardinaler. Han var erkebiskop av Armagh 1887–1924. Han var nr. 108 i rekken av irske primaser, etterfølgere av den hl. Patrick på bispestolen i Armagh, og den første irske primas som ble kreert til kardinal. Han var en talsmann for irsk Home rule (selvstendighet), men var ikke desto mindre tilhenger av 1921-overenskomsten.

Han ble kreert til kardinal i 1893 av pave Leo XIII, med Santa Maria della Pace som tittelkirke. Han deltok ved konklavet 1903 som valgte pave Pius X, konklavet 1914 som valgte pave Benedikt XV, og konklavet 1922 som valgte pave Pius XI.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santorio (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Carlo Boschi (1715-1788) *1760
 Kardinal Bartolomeo Pacca (1756-1844) *1786
 Pave Gregor XVI (1765-1846) *1831
 Kardinal Castruccio Castracane degli Antelminelli (1779-1852) *1844
 Kardinal Paul Cullen (1803-1878) *1850
 Erkebiskop Joseph Dixon (1806-1866) * 1852
 Erkebiskop Daniel McGettigan (1815-1887) *1856
 Kardinal Michael Logue (1840-1924) *1879

Referanser

Eksterne lenker 
 Biografi på The Cardinals of the Holy Roman Church

Irske katolske biskoper
Irske kardinaler
Linjen Rebiba
Personer fra County Donegal
Ignatius Gabriel I

Ignatius (Ignace) Gabriel I Tappouni (døpt Leo Gabriel, tilføyde Dominique ved prestevielsen; født 3. november 1879 i Mosul i Mesopotamia i Det ottomanske rike, nå i Irak, død 29. januar 1968 i Beirut i Libanon) var en av den katolske kirkes kardinaler. Han var syrisk-katolsk patriark av Antiokia 1929–1968 (tok navnet Ignatius Gabriel), og residerte i Beirut. Han deltok under Annet Vatikankonsil 1962–1965.

Han ble kreert til kardinal i 1935 av pave Pius XI, med Santi XII Apostoli som tittelkirke.

Han deltok ved konklavet 1939 som valgte pave Pius XII, konklavet 1958 som valgte pave Johannes XXIII, og konklavet 1963 som valgte pave Paul VI.

Episkopalegenealogi
Hans episkopalgenealogi er:

 Patriark Ignace Antoine (Jules) Samhiri (1801-1864) *bispeviet i 1826 av den jakobittiske patriark Georges Sayar
 Patriark Ignace George Chelhot (Scelhot) (1818-1891) *1862
 Patriark Ignace Denis Ephrem Rahmani (Rahamani) (1848-1929) *1887
 Patriark kardinal Ignace Gabriel I (Théophile) Tappouni (1879-1968) *1913

Referanser

Eksterne lenker 
 Biografi på The Cardinals of the Holy Roman Church

Syrisk-katolske patriarker av Antiokia
Irakiske katolske biskoper
Irakiske kardinaler
Deltakere på Andre Vatikankonsil
Linjen Samhiri (syrisk antiokensk-katolsk)
Personer fra Mosul
Torbjørn Mork

Torbjørn Mork (født 17. november 1928 i Odda, død 16. oktober 1992 i Oslo) var en norsk lege, politiker (Arbeiderpartiet) og embetsmann.

Mork vokste opp i Odda og tok medisinsk embetseksamen i Bergen i 1954. Han var turnuskandidat ved sykehuset i Arendal (senere Aust-Agder sentralsykehus) og gjennomførte turnustjeneste i Herdla og Arendal distrikt før han ble assistentlege ved Haukeland sykehus i 1956 og ved Gades Institutt i 1958. Mork tok doktorgrad i medisinsk statistikk og epidemiologi ved London School of Hygiene and Tropical Medicine ved University of London 1958–1960. Han var avdelingslege ved Kreftregisteret fra 1960 til 1971, fra 1966 som nestleder og assisterende overlege.

I kommunestyreperiodene 1968–1971 og 1972–1975 var Mork medlem av Asker kommunestyre og formannskap for Arbeiderpartiet. Fra 1971 til 1973 var han nestformann i Akershus Arbeiderparti.

Han var statssekretær i Sosialdepartementet 1971–1972.

I 1972 ble han utnevnt til helsedirektør og etterfulgte Karl Evang som sjef for Helsedirektoratet. Helsedirektoratet var inntil 1983 et såkalt blandet direktorat, det vil si både fagdirektorat som tar selvstendige avgjørelser og departementsavdeling som forbereder saker for statsråden. En omorganisering i 1983 der Helsedirektoratet ble utskilt fra Sosialdepartementet gjorde helsedirektørembetet mindre mektig enn tidligere. I 1991 foreslo regjeringen å nedlegge Helsedirektoratet. Stortinget fulgte ikke forslaget, og vedtok i juni 1992 å omorganisere helseforvaltningen og videreføre Helsedirektoratet som Statens helsetilsyn (i kraft fra 1. januar 1994).

Mork hadde mange offentlige verv. Han var viseformann i styret for Verdens helseorganisasjon fra 1979 til 1982, og var medlem av FNs narkotikakommisjon 1980-82. Han hadde en høy stjerne i internasjonalt helsearbeid, og var en viktig formidler av medisinsk informasjon inn og ut av Norge.

Han gjorde en aktiv innsats for å bedre svake gruppers stilling i samfunnet. Han arbeidet blant annet for å øke pasienters rettssikkerhet. Han var engasjert i etiske spørsmål, både innenfor forskning og i forbindelse med prioritering av helsetjenestenes ressurser.

Mork var også kjent som en storrøyker, noe som førte til kritikk mot ham, men også vennligsinnet harselas fra komikeren Trond Kirkvaag.

Fra 1978 var Mork samboer med journalisten og programsekretæren Wenche Margrethe Myhre.

Referanser

Eksterne lenker 
 

Norske embets- og tjenestemenn
Norske leger
Statssekretærer fra Ap
Lokalpolitikere i tidligere Asker kommune
Ap-politikere i Akershus
Personer fra Odda kommune
Nordborg kommune

Nordborg kommune er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, men ble oppløst ved regionreformen 2005–07 og innlemmet i den nye Sønderborg kommune i Region Syddanmark.

Ved kommunevalget i november 2005 ble Nordborgs egen borgermester Jan Prokopek Jensen valgt til borgermester også for den nye storkommunen Sønderborg.

Borgermestre 
 Jan Prokopek Jensen (S) 1997–2006
 Jens Møller Madsen (S) 1988–1997
 Jens Christian Jensen (S) 1970–1988

Referanser 

Kommuner i Sønderjyllands amt
Als

sv:Nordborgs kommun
Nepotisme

Nepotisme (fra italiensk eller fransk via latin nepos, «barnebarn», «nevø») betegner favorisering av slektninger, ektefelle eller venner, og det å sette kjennskap foran kompetanse i forbindelse med utnevnelser. Begrepet kom i forbindelse med middelalderens paver, som ofte utnevnte sine nevøer til viktige verv i den katolske kirke. Praksisen anses i moderne tid som en form for korrupsjon.

Et eksempel på hvordan nepotismen fungerte er Callistus IIIs utnevnelse av to av sine nevøer til kardinaler. Den ene av dem ble senere pave Alexander VI. 

Praksisen endte i 1692 da Innocent XII la ned forbud mot at paver kan utnevne mer enn én slektning til høye embeter og spesielt til kardinalsverdigheten. Man beholdt muligheten for å utnevne én, ettersom et totalforbud kunne forhindre utnevnelsen av kompetente personer.

I nyere tid har blant annet president i USA, Donald Trump, blitt anklaget for nepotisme da han ansatte sin svigerdatter Lara Trump for å jobbe med media. Han hadde da allerede ansatt sin egen datter Ivanka Trump som assistent og sin svigersønn, Jared Kushner som seniorrådgiver.

Referanser

Eksterne lenker 
 «Nepotism: is it back?», New Statesman, 29. september 2003.
 «Hollywood Nepotism. Talent is relative», Hollywoodnepotism.net

Pavedømmet
Politikk
Korrupsjon
José Garibi Rivera

José Garibi Rivera  (født 30. januar 1889 i Guadalajara i Mexico, død 27. mai 1972 i Guadalajara) var en av Den katolske kirkes kardinaler, og var erkebiskop av Guadalajara 1936–1969.

Under de meksikanske forfølgelser av den katolske kirke 1926 ble han fengslet.

Han deltok under Annet Vatikankonsil 1962–1965.

Han ble kreert til kardinal av pave Johannes XXIII i 1958, med Sant'Onofrio al Gianicolo som tittelkirke.

Han deltok i konklavet 1958 som valgte Johannes XXIII, og konklavet 1963 som valgte Paul VI.

Referanser

Eksterne lenker 
 Biografi på The Cardinals of the Holy Roman Church

Meksikanske kardinaler
Meksikanske katolske biskoper
Deltakere på Andre Vatikankonsil
Personer fra Guadalajara
Fødsler i 1889
Dødsfall i 1972
Heard- og McDonaldøyene

Heard- og McDonaldøyene er en ubebodd øygruppe sør for den antarktiske konvergens i Det indiske hav, nær Sørishavet, og sørøst for Kerguelen.

De har tilhørt Australia siden 1947 og er noen av de mest avsidesliggende stedene på jorden. De ligger omtrent 4099 km sørvest for Perth, 3845 km sørvest for Cape Leeuwin, 4200 km sørøst for Sør-Afrika, 3830 km sørøst for Madagaskar, 1630 km nord for Antarktis og 450 km sørøst for Kerguelen. Øya Heard er fjellrik, det største er Mawson Peak som er en 2745 meter høy vulkan og Australias største fjell. McDonald-øyene er små og steinete og tiden ubebodde.

Øyene kom på UNESCOs verdensarvliste i 1997.

Eksterne lenker 
 

 
Øygrupper
Verdensarven i Australia
Subantarktiske øyer
Sydals kommune

Sydals kommune er en tidligere kommune i Sønderjyllands amt i Danmark. Kommunen ble dannet ved kommunalreformen i 1970, men ble oppløst ved regionreformen 2005-07 og innlemmet i den nye Sønderborg kommune i Region Syddanmark.

Den tidligere kommunen ligger sør på øyen Als, øst for Jylland. 

Administrativt sentrum var byen Hørup, andre byer i kommunen var Høruphav, Lysabild, Mommark, Skovby og Sønderby.

På østsiden av kommunen  ligger Lillebælt, i sørdøst Østersjøen og i sør Flensborg fjord som går over i Østersjøen.  Den sørvestre delen av kommunen består av et nes kalt Kegnæs.

Sydal har en fergeforbindelse mellom Mommark og Ærø (Søby).

Kommunen oppstod etter kommunalreformen i 1970 da Hørup Sogn, Kegnæs Sogn, 
Lysabild Sogn og Tandslet Sogn (alle i Als Sønder Herred) ble slått sammen.

Kilder
 Fil med informasjon om sogn og kommuner
 Kommuner i tall fra Danmarks Statistik

Eksterne lenker
 Kommunens offisielle nettsted
 Den nye kommunens offisielle nettsted

Kommuner i Sønderjyllands amt
Godt & blandet

Godt & blandet er merkenavnet på en pose med sukkerholdig godteri som produseres av selskapet Leaf. Godteriets slagord har lenge vært «Søtt, salt og syrlig», og produktet minner om vingummi i smak og konsistens, og bitene innbyrdes har forskjellige smaker og farger.

Søtsaker
Varemerker
Giuseppe Beltrami

Giuseppe Beltrami (født 17. januar 1889 i Fossano i Italia, død 13. desember 1973 i Roma) var en av den katolske kirkes kardinaler, og var tilknyttet det pavelige diplomati, bl.a. Som nuntius i Guatemala/El Salvador, Colombia, Libanon og Nederland.

Han ble kreert til kardinal av pave Paul VI i 1967.

Han deltok under Annet Vatikankonsil 1962–1965.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
Kardinal Luigi Maglione (1877-1944) *1920
Kardinal Giuseppe Beltrami (1889-1973) *1940

Referanser

Eksterne lenker 
 The Cardinals of the Holy Roman Church

Italienske kardinaler
Italienske katolske biskoper
Deltakere på Andre Vatikankonsil
Pavelige diplomater
Pavelige nuntier
Ambassadører til Guatemala
Ambassadører til El Salvador
Ambassadører til Colombia
Ambassadører til Nederland
Linjen Rebiba
Personer fra provinsen Cuneo
Giacomo Violardo

Giacomo Violardo (født 10. mai 1898 i Govone i Alba i Italia, død 17. mars 1978 i Roma) var en av den katolske kirkes kardinaler. Han var tilknyttet det pavelige nuntiatur i Paris, og senere Den romerske kurie.

Han ble kreert til kardinal i 1969, med Sant'Eustachio som titulus.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954
 Kardinal Giacomo Violardo (1898-1978) *1966

Referanser

Eksterne lenker 
 Biografi på The Cardinals of the Holy Roman Church

Italienske kardinaler
Italienske katolske biskoper
Personer fra provinsen Cuneo
Pavelige diplomater
Linjen Rebiba
John Barnes

John Charles Bryan Barnes (født 7. november 1963 i Kingston) er en engelsk tidligere fotballspiller og senere fotballtrener. Barnes ble født på Jamaica, men vokste opp i London. Barnes var i sine yngre dager en lynkjapp og målfarlig venstreving, men ble senere omskolert til sentral midtbanespiller. Han spilte 79 landskamper for , og deltok i to VM-sluttspill.

Spillerekarriere 
Barnes begynte sin fotballkarriere i Watford, og ble raskt anerkjent som et av engelsk fotballs største talenter. Barnes skal ha en stor del av æren for at den umeritterte klubben utenfor London tok en sensasjonell andreplass i serien i 1982/83-sesongen, og ble belønnet med landslagsdebut etter at sesongen var over. 

I årene som fulgte fortsatte Barnes sitt storspill for Watford, og havnet etter hvert i søkelyset til de store klubbene. Han scoret også et fantastisk mål mot  i en landskamp i 1984, og deltok i VM-sluttspillet i 1986. 

Sommeren 1987 ble Barnes kjøpt av Liverpool FC for 900 000 pund. Overgangen var noe overraskende, ettersom det var ventet at Barnes ønsket å bli i London. Overgangen gjorde Barnes til historiens andre fargede spiller i Liverpool.

Historisk sett hadde få londonere lyktes på Anfield, men Barnes ble et unntak fra dette mønsteret. I sin første sesong i Liverpool scoret han 17 mål, ledet klubben til et suverent ligagull, og ble kåret til årets spiller i England. I 1989/1990-sesongen var han med på å vinne enda et ligamesterskap, og ble nok en gang kåret til årets spiller.

Høsten 1991 pådro Barnes seg en alvorlig akillesskade, og mistet nesten hele sesongen. Da han kom tilbake hadde han mistet noe av farten som hadde gjort ham til en av ligaens mest fryktede spillere, og han ble etter hvert omskolert til ballfordeler på midtbanen. Skaden satte også en stopper for hans drøm om å spille for en av toppklubbene i Italia eller Spania.

Barnes forlot Liverpool i 1997, og spilte korte perioder i Newcastle United og Charlton Athletic før han la opp som aktiv spiller i 1999.

Referanser

Eksterne lenker 
 
 
 
 
  Profil på LFCHistory.net
  John Barnes-søk på Sporting-Heroes.net
  "World In Motion" Rap performed by John Barnes

Engelske fotballspillere
Engelske fotballtrenere
Spillere i Fotball-VM 1986
Spillere i Fotball-EM 1988
Spillere i Fotball-VM 1990
Fotballspillere for Watford FC
Fotballspillere for Liverpool FC
Fotballspillere for Newcastle United FC
Fotballspillere for Charlton Athletic FC
Fotballspillere for Celtic FC
Fotballtrenere for Celtic FC
Fotballtrenere for Tranmere Rovers FC
Trenere for Jamaicas herrelandslag i fotball
Order of the British Empire (MBE)
Personer fra Kingston
Personer fra London
Decio Azzolini den eldre

Se også Decio Azzolini den yngre.

Decio Azzolini (født 1. juli 1549, død 9. oktober 1587) var en av den katolske kirkes kardinaler.
Han ble født i Fermo i Italia, i en gammel, aristorkratisk familie. Hans grandnevø Decio Azzolini den yngre ble også kardinal.

Etter å ha fått sin utdanning reiste han til Roma, hvor han begynte å arbeide for kardinal Felice Peretti, som senere ble pave Sixtus V. Han ble kardinalens privatsekretær, og fortsatte i denne stillingen etter at Peretti ble valgt til pave. I 1585 ble han kannik ved Peterskirken.

Det er ikke kjent når han ble presteviet. I 1585 ble han biskop av Cervia, og samme år ble han kreert til kardinalprest i konsistoriet desember 1585. Han ble erkeprest i Santa Maria Maggiore. En av oppgavene han hadde som kardinal var å delta i valget av ny konge i Polen.

Azzolini døde 9. oktober 1587 i Roma, og ble gravlagt i Santa Maria Maggiore.

Eksterne lenker
 The Cardinals of the Holy Roman Church

Italienske kardinaler
Personer fra Fermo